Wšědna třepjetawka

Wšědna třepjetawka (Briza media) je rostlina ze swójby słódkich trawow (Poaceae). 
miniatur|

 Wopis 

Wšědna třepjetawka je trajne zelo, kotrež docpěje wysokosć wot 20 hač 50 cm.

Stwjelco je žołtozelene. 

Łopjena docpěja šěrokosć wot 2 hač 5 mm a su na kromje hrube. Łopjenowa kóžka je 1 mm dołha.

Kćěje wot meje hač junija. Kćenja steja w něžnej pakići, kotrež wobsteji z wutrobojtych kłóskow. Kłóski docpěja dołhosć wot 5 hač 7 mm a sedźa na ćeńkich stołpikach a su zelene abo wioletne, nabok splacnjene a třepotaja při kóždym wětřičku. Pakićowe hałuzy su často wijate. Pluwizna njenjesu žadyn kocht.

 Stejnišćo 
Rosće na krótkotrawnikowych łukach, suchich trawnikach, wysokich łukach, suchich mjezach a lěsnych kromach. Ma radšo suche hač słabje włóžne pódy.

 Rozšěrjenje 
Rostlina je w nimale cyłej Europje rozšěrjena.

 Wužiwanje 
 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 386 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 452 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Słódke trawy